'n Lesersbrief in een van die liberale Afrikaanse koerante is die moeitewerd om weer te lees:
Johan Marx van Roodepoort skryf: "Mnr Carl Niehaus pas perfek in die ANC en dit behoort vir die hele wêreld duidelik te wees. Die hele organisasie bestaan uit 'n klomp strugglers. Nie een enkele achiever onder hulle nie, net strugglers. Niehaus het nou die top-pos oorgevat as die hoof-struggler in die ANC. Terwyl hulle struggle om die waarheid te praat, struggle om nie geld te steel nie, struggle om nie handtekeninge te vervals nie, struggle om uit die howe te bly en struggle om hulle verkiesingsmanifes na te kom teenoor hulle kiesers, struggle Niehaus om uit die skuld uit te kom. Terwyl hulle struggle om die land te regeer en die een ná die ander monument, straat en stad (wat deur die haatlike witmense gebou en tot stand gebring is) na nog 'n obskure struggler te noem, verander die hele Suid-Afrika in een groot struggle. Jy struggle om 'n rybewys te kry. Jy struggle om 'n identiteitsdokument te kry. Jy struggle om 'n paspoort te kry. Jy struggle om 'n polisieman te kry wanneer jy hom nodig het. Jy struggle om jou munisipale dienstariewe te verstaan en te regverdig. Jy struggle om 'n dokter by 'n staatshospitaal te kry... alles het verander in een groot struggle. Hoe lank gaan dit vat voor hierdie land weer in 'n land vol achievers verander? Op die oomblik is die achievers besig om in strome die land te verlaat..."